Bemutatták a legújabb Dell Precision modelleket | technokrata
A Dell, a teljes körű informatikai megoldások egyik vezető szállítója bemutatta új csúcsteljesítményű munkaállomásait. A Dell Precision 5810, 7810 és 7910 toronykivitelű, valamint a 7910 rack szekrénybe szerelhető készülékeket elsősorban a mérnöki tervezés, a gyártás, a média és a szórakoztató ipar kulcsfontosságú alkalmazásaira tervezték. A Dell nagy teljesítményű, méretezhető rendszerei független szoftverszállítók (ISV) által is igazoltan optimális megoldást jelentenek a legnagyobb számításigényű alkalmazások futtatására, mivel a legújabb Intel Xeon processzorokkal, DDR4 memóriával, valamint az NVIDIA és az AMD legkorszerűbb grafikai technológiáival felszereltek, és a korábbi generációk memóriamennyiségének duplájával1 rendelkeznek. Emellett a vállalat bejelentette a Dell Precision Optimizer új, 2.0-ás2 verzióját is, amely a maximális alkalmazásteljesítmény érdekében automatikusan konfigurálja a munkaállomások beállításait.
„A Dell Precision felhasználói számára határtalan tervezés válik lehetővé, a nagyteljesítményű munkaállomások segítségével kivitelezhetik legösszetettebb projektjeiket is. Az Academy Award díjnyertes Framestone stúdió filmjeinekkomplex vizuális effektjeinek tervezéshez is az új Dell Precision berendezéseket használták” – mondta Andy Rhodes, a Dell Precision munkaállomásokért felelős globális ügyvezető igazgatója.
Kiemelkedő teljesítmény és méretezhetőség
Megnövekedett hatékonyság és alkalmazásteljesítmény a Dell Precision Optimizer 2.0-val
A Dell legbiztonságosabb, legjobban felügyelhető és legmegbízhatóbb munkaállomásai
A rendszerek szolgáltatásai − a Dell Data Protection kártevővédelmi szoftver, a hitelesítő és titkosító végpontbiztonsági megoldások és a Hardver Garancia5, valamint az opcionális Dell ProSupport folyamatos, közvetlen vállalati szintű támogatással − a legnagyobb biztonságot, megbízhatóságot és felügyeletet biztosítják.
A Dell exkluzív, szabadalmaztatott Reliable Memory Technology (RMT) szolgáltatása megakadályozza a végzetes memória-meghibásodásokat, valamint meghosszabbítja a memória várható élettartamát, a kizárólag Dell rendszerekre készült Intel vPro bővítmények pedig lehetővé teszik a távoli BIOS-kezelést és a merevlemez-törlést a rendszer kikapcsolt állapota esetén is. A Dell Client Command Suite csomag ingyenes automatizáló eszközei az összetett IT környezetben is segítenek a rendszertelepítés, a megfigyelés és a frissítés automatizálásában és egyszerűsítésében.
Annak érdekében, hogy a Dell Precision 5810, 7810, és 7910 toronykivitelű és a 7910 rack szekrénybe szerelhető munkaállomások tesztelése és minősítése még a megjelenés előtt megtörténjen, a Dell olyan független szoftverszállítókkal működik szorosan együtt, mint az Adobe, az Autodesk vagy a Dassault Systèmes SolidWorks. Ennek köszönhetően az ügyfelek még gyorsabban hozzájuthatnak az új technológiai fejlesztésekhez, és könnyebben átállhatnak az új hardverplatformra.
A felhasználókat segíti a hatékonyabb és hatásosabb hardverkezelésben egy másik innovatív funkció a Dell Quick Resource Locator (QRL), amely a modellfüggő QR-kódokkal az okostelefonokon azonnali hozzáférést biztosít az új átfogó rendszer-információkhoz és a részletes útmutató videókhoz.
A Dell tovább bővítette együttműködését a Teradicivel: a két vállalat bemutatta új szoftverét, amely a mobil munkaerő számára a tartózkodási helytől függetlenül azonnali, teljes hozzáférési lehetőséget biztosít. Az új Teradici PCoIP Workstation Access Software maximálisan biztonságos megoldás a távoli adatok gyors, akár néhány perc alatt történő, elérésére. A könnyen telepíthető szoftveres ügyfélprogram kompatibilis az 5810, 7810 és 7910 toronykivitelű és a 7910 rack szekrénybe szerelhető munkaállomásokkal, valamint a Dell Precision munkaállomások korábbi modelljeivel is.
A Dell OEM Solutions az új Precision toronykivitelű és rack szekrénybe szerelhető munkaállomások XL méretű verzióját is kínálja: a stabil platformnak és hároméves stabil alkatrészkínálatnak köszönhetően az OEM-ügyfelek jobban kezelhetik megoldásaik életciklusát.
További cikkek:dell, Dell Precision